Soting



Sotingene er små skapninger som lusker rundt i Telmarks skoger. De er lyssky og holder seg helst gjemt, men har blitt observert ved flere anledninger. Første registrerte møte var ved eventyrer Lommerusk den Udugelige, hvor han våknet i teltet sitt midt på natten og opplevde en soting som sprinklet noe støv i øyet hans. Når sotingen ble oppdaget flyktet den raskt ut av teltet og ut i buskene utenfor og forsvant. Dette støvet utløste Telmarksyken i Lommerusks øye og det begynte å vokse.

Ved en senere anledning klarte en gruppe eventyrere å fange en soting etter den forsøkte å snike seg opp på skulderen til eventyrer Bolg Sotingvenn. Han hadde akkurat fersket en soting idet den forsøkte å sprinkle støv i øyet hans. Etter en dialog med sotingen ble det klart at de ikke hadde noen ondskapsfulle hensikter ved å gjøre dette, men at det er fordi de skal bo i øyet deres.

Etter denne dialogen sa Bolg Sotingvenn seg enig i å la sotingen Kr’rauchataka sprinkle støv i øyet sitt og la seg infisere med Telmarksyken. Hvorfor han gjorde dette er til denne tid uvisst ettersom Bolg Sotingvenn døde kort tid etterpå etter å ha blitt fortært av en hydra, men sotingene ble meget gode venner med han etter dette og delte sin opphavshistorie med han.

Koff
Sotingene stammer fra et sted som heter Koff. Dette stedet er etter alt å dømme en annen dimensjon eller planet. Sotingene fortalte om et klassedelt samfunn hvor sotingene bor i slummen under særdeles dårlige kår, mens de blir styrt over av borgerskapet som styrer fra hetronarkens palass. De er bevoktet av en topptrent enhet av soldater kalt dødsgarden og anses derfor som svært vanskelig å komme i kontakt med.

Så vidt man vet har ingen mennesker så langt kommet seg til Koff, men det ryktes at det kan nås ved en tjenerinngang «ved den røde elven» og at man må finne «gullhattsoppen i gullskogen ved byen i midten – spiss fem». Byen i midten referer til Krysantemum-byen og spiss fem referer til den femte kanten på heksagon 1614, noe som da sannsynligvis betyr vest-sør-vest for krysantemum-byen.